《到梅山次韵弟茝》
宋代·陈著

相对两衰翁，此心无复童。
幸叨无事坐，贫欠有钱通。
菜粥琴书画，梅花雪月风。
黄尘在门外，劳隐是英雄。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。